11 leerders in ongeluk op pad skool toe | Maroela Media
11 leerders in ongeluk op pad skool toe
'n Ongeluk op die N2 waartydens 11 leerders beseer is. (Foto: Twitter/ Arrive Alive)
Altesaam 11 leerders is Vrydagoggend op pad skool toe beseer, toe die voertuig waarin hulle gereis het in 'n ongeluk met twee ander motors was. Vier van die leerders is ernstig beseer en nog een is in 'n kritieke toestand.
Die ongeluk het op die N2 in Ifafa, KwaZulu-Natal, plaasgevind.
"Met paramedici van KwaZulu Private Ambulans Service se aankoms op die toneel, het hulle een leerder in 'n kritieke toestand en vier ander met ernstige beserings op die toneel aangetref," berig Arrive Alive. "Nog ses leerders het matige beserings opgedoen."
Die wit bakkie waarin die leerders vervoer is, het erge skade langs die kant van die voertuig opgedoen. Die leerders is op die toneel behandel en toe per ambulans na 'n nabygeleë hospitaal geneem.
Dit is nie seker hoe oud die leerders is of hoe die ongeluk plaasgevind het nie.
Goeie opposisie beter as 'swak koalisie'
Hoe op dees aarde kan mens so baie kinders in 'n bakkie vervoer? Party mense wil maar net nie leer nie
Noem hulle sommer skoolkinders, want dit is wat hulle is.
Dit is nie veilig om mense agter op 'n Bakkie te vervoer, dit is 'n laairuimte vir goedere.
Ek het in my jong dae BAIE agterop 'n bakkie gery. Ek neem aan die mense is nie so ryk dat hulle deur Pappa en Mamma skool toe gery en weer gaan haal word nie. Een bakkie moet maar doen vir die gemeenskap want dis al wat daar is.
11 kinders in daai bakkie, kla di BESTUURDER ook aan vir oorlading en STEL lewens in gevaar met dit, as daar so n klag bestaan, anders word dit more net weer gedoen.